Farski
Farski (be Farski: فارسی Farsi ya zi زبان فارسی Zebân-i Fârsi), yew zıwanê Hind-Ewropao u aidê keyey zıwananê İrankiyano, ê İrankiyê verocê rocawanio. Texminen 110 milyon merdım Farski qısey keno. Dewletanê zey İran, Efğanıstan u Tacikıstani de Farski zıwano resmio. Farski İran, Efğanıstan, Tacikıstan, Uzbekıstan u Korfezê Farsi sero qısey beno. Zıwanê şarê antiki Persan ra veciyo miyan.

Farski u fekê cı dewletanê İran, Efğanıstan u Tacikıstani de statuyê zıwanê resmi derê. Gorey CIA World Factbooki Farski ma u piyê nezdiyê sey (100) milyon merdımio İran, Efğanıstan, Tacikıstan u Uzbekıstan de. Hindıstan u Pakıstan de zi qısey beno, amarê qalkerdoğanê cı zafo. Serra 1006 de waziyao ke Farski "Zıwanê Ma u Piyiyo İnternasyonal" bıweçiniyo UNESCOy ra.

Farski, be seyan serri zıwanê kulturiê Asya Miyanêne,verocê Asya u Rocvetışê Miyani u zıwano prestijın biyo. Wıni zi Farski zıwanê embıryani gırewtê bınê tesirê xo Asya Miyanêne, Kofkas u Anadoliye de, bilxasa zıwanê Tırki. Tesirê Farski zıwananê Mezopotamya u Erebki sero zi taynê.

Kışta bin ra Farski alemê İslami de zıwano dıyın şınasiyao, klasikanê İslami bilxasa tesawuf Farski de nuşiyao. Heto şıir u melodi ra gırano. Şeno bıçarniyo a edebiyati.

Kolonizasyonê İngılızan ra ver Hindıstan u dormey (çorşmey) cı de zey zıwanê dıyıni yew eraziyo hira de gırweniyao. Verocê Asya de zıwanê kultur u edebiyati biyo. Demê İmperatoriya Moğoli de zi zıwano resmi vêniyao. Coka zi ewro zıwananê ena mıntıqa Hindustani, Keşmirki, Pencabki, Sındki, Guceratki, Bengalki u Telugki de tesirê Farski şeno bıvêniyo u edebiyatê İrani siniyeno. Bilxasa Urduki Farski, Erebki, Tırki u zıwanê verocê Asya ra vıraziyao. İmperatoriya Moğoli de mıntıqanê mısılmanan de zaf gırweniyao.

Rıçıkê zıwani 
Farski, İV miyanê serranê 550-330 de, şarê Parsa ke İran vısto xo dest, zıwananê inan ra yeno. Farski pê namanê Farisi, Farsî, Parsi şınasiyeno. Key Farski biyo zıwanê İmperatoriya Persio resmi, eraziyê do gırd sero qısey biyo miyanê sinoranê imperatori de. Heta İngılızan Farski kerdo yasağ Hindıstan de seserra heştêsıne (18.) de, zıwanê mehkeme biyo. Delhi de Qela Sûre sero wıni nuşiyao:

Cokao ke Farski pê alfabey Erebki nuşiyeno u herfa "p" tey çıniyo, Parski ra vıriyo u biyo Farsi. Farski demanê verênan ra heta ewro zaf vıriyayışo gırd diyo hama ewro wıni kategorize beno:

 Farskiyo Kıhan
 Farskiyo Miyanên
 Farskiyo Klasik
 Farskiyo Newe

Fekê Farski 
 Farski: İran de (ebe Alfabey Farski nusiyeno)
 Dariki: Efğanıstan de (ebe Alfabey Farski nusiyeno)
 Taciki: Tacikıstan de (ebe Alfabey Kırilki nusiyeno)

Alfabey Farski 
Alfabey Farski de 32 (hirıs u dı) herfi estê:

Amarê Farski

Rengê Farski

Fêlê Farski

Tayê çekuyê Farski be zıwananê binan

Nımuneyê Farski

Beyannameyê cihanio heqanê merdımi -Bend 1

Zıwanê Farski 
همه مردم آزاد به دنیا می‌آیند و از جهت حیثیت و حقوق با هم برابرند. همه دارای هوش و وجدان هستند و باید با یکدیگر با روح برادری رفتار کنند. 
Hameye merdom azad be donya miyayend va ez cehetê heysiyet va  hoquq ba hem beraberend. Heme darayê hûş va vêjdan hestend va bayed ba yekdiger ba ruhê beraderî reftar konend.

Zıwanê Zazaki 
Heme merdım xosere yeno dınya u cihetê heysiyet u huquqi ra têdüş rayê. Heme wehêrê heş u wıcdaniê u lazımo ke yewbinan de be ruhê bırayiye bılewiyên.

Çımey 

Zıwani
Zıwanê İranki
Zıwanê İrani
Zıwanê Efğanıstani
Zıwanê Tacikıstani
Zıwanê Hind-Ewropa